ועדת העבודה, הרווחה והבריאות, כנסת 18, פרוטוקול מספר 245, 2010-03-08 10:30

חיים כץ: בוקר טוב, יום שני בשבוע כ"ב באדר, ה-8 למרץ 2010.

חיים כץ: אני מתכבד לפתוח את ישיבת ועדת העבודה, הרווחה והבריאות של הכנסת.

חיים כץ: הנושא הוא הצעת חוק קליטת חיילים משוחררים (תיקון-הרחבת זכאות לקבלת מענק), התשס"ט-2009, של חבר הכנסת חיים כץ.

חיים כץ: אני אתן סקירה במה מדובר.

חיים כץ: החיים שלנו כנראה בנויים מהפרטים הקטנים, ולפתע התברר לנו שחיילים שלחמו במלחמות ישראל, ונפצעו בפעילות, ואחרי שיקומם שוחררו, לא קיבלו מענק שחרור.

חיים כץ: עשו להם את החלק היחסי.

חיים כץ: הם לא השתמטו, ולא הלכו לקב"נים, חלילה.

חיים כץ: אני אישית לא מבין את הקטע הזה של הרווחים הקטנים של מדינת ישראל על גבם של אלה שנותנים את נפשם, ואת גופם למדינה.

חיים כץ: אני לא מבין מאיפה זה בא, אני לא מבין למה זה בא.

חיים כץ: חבל שאני צריך לחוקק את החוק הזה, וחבל שהמדינה לבד לא החליטה שזה לא יהיה כך.

חיים כץ: אבל, אם המדינה לא החליטה אז אנחנו פה בכנסת ישראל צריכים לעזור למדינה לקבל החלטות, ואנחנו מעלים את הצעת החוק הזאת כהכנה לקריאה ראשונה בכנסת.

חיים כץ: אנחנו נקריא את החוק כפי שסוכם עם הנציגים הממשלתיים.

חיים כץ: אם הנציגים הממשלתיים ירצו לדבר אחר כך, הם יוכלו להגיד את מה שיש להגיד.

חיים כץ: אנחנו נעבור להקראה.

רחל אדטו: לי יש רק שאלה אחת.

רחל אדטו: אני כמובן מאוד מסכימה.

חיים כץ: גברתי, אחרי ההקראה תשאלי.

רחל אדטו: תסביר לי רק את המשפט האחרון.

חיים כץ: גברתי, אחרי ההקראה כל מי שיושב פה שירצה להגיד משהו, יוכל להגיד.

חיים כץ: אדוני, בבקשה.

זיו מגור: "הצעת חוק קליטת חיילים משוחררים (תיקון-הרחבת זכאות לקבלת מענק), התש"ע-2010 תיקון סעיף 10 1.

זיו מגור: בחוק קליטת חיילים משוחררים, התשנ"ד-1994, (להלן-החוק), בסעיף 10, האמור בו יסומן (א) ואחריו יבוא – "(ב) על אף האמור בסעיף קטן (א), חייל ששירת כלוחם או כתומך לחימה ושוחרר מחמת פציעה שאירעה במהלך אימון או פעילות מבצעית, יראו אותו, לעניין סעיף קטן (א), כמי שהשלים את מלוא תקופת השירות הסדיר, ובלבד שבמועד השחרור השלים לפחות שני שלישים מהתקופה האמורה.

זיו מגור: "

חיים כץ: גם כן מיותר.

רחל אדטו: זו השאלה.

חיים כץ: לא רוצה שני שלישים.

רחל אדטו: בדיוק, למה?

רחל אדטו: ואם הוא נפצע בהתחלה?

חיים כץ: ואם הוא נפצע אחרי שנה?

רחל אדטו: נכון, לכן השאלה שלי.

רחל אדטו: השאלה היא מאיפה התוספת הזאת באה?

חיים כץ: אז אנחנו נשנה את זה.

רחל אדטו: אנחנו מורידים?

חיים כץ: כן.

רחל אדטו: טוב.

זיו מגור: "תחילה ותחולה תחילתו של חוק זה ביום - - -

חיים כץ: תחזור על ההקראה שכשנצביע שלא יהיה אחר כך - - -

זיו מגור: אין בעיה.

זיו מגור: "(ב) על אף האמור בסעיף קטן (א), חייל ששירת כלוחם או כתומך לחימה ושוחרר מחמת פציעה שאירעה במהלך אימון או פעילות מבצעית, יראו אותו, לעניין סעיף קטן (א), כמי שהשלים את מלוא תקופת השירות הסדיר.

זיו מגור: " - נקודה.

זיו מגור: "תחילה ותחולה 2.

זיו מגור: "תחילתו של חוק זה ביום.

זיו מגור: .." – וזה ייקבע בעת הכנת החוק לקריאה שנייה ושלישית – ")להלן יום התחילה), והוא יחול על חייל משוחרר שסיים את שירותו ביום התחילה ואילך.

זיו מגור: "

חיים כץ: תודה.

חיים כץ: האם מישהו סביב השולחן הזה רוצה להגיד משהו?

חיים כץ: אדוני, בבקשה.

גל כהן: אני מהלשכה המשפטית במשרד הביטחון.

גל כהן: קודם כל, הנושא הזה של השנה השנייה, ומי שנפצע בשנה האחרונה של שירותו, הוא משהו שעדיין לא נבחן על ידינו.

חיים כץ: יש לכם זמן בין שנייה ושלישית לבחון את זה.

חיים כץ: אם יש לכם הסתייגויות, תביאו אותן.

חיים כץ: אנחנו נדון בהן בכובד ראשון.

גל כהן: בסדר - זה דבר ראשון.

גל כהן: דבר שני, באשר למנגנון.

גל כהן: אתם אומרים פה: יראו אותו.

גל כהן: השאלה היא, מי זה יראה אותו?

חיים כץ: אתם.

גל כהן: אנחנו נראה אותו?

חיים כץ: יש לכם זמן.

חיים כץ: אנחנו יוצאים לפגרה בעוד שבועיים ימים.

חיים כץ: הצעת החוק הזאת לא תעלה לפני הפגרה.

חיים כץ: זאת אומרת, יש לכם מספיק זמן, מספיק זמן, לבוא בכל מיני הצעות לקבוע מנגנונים.

חיים כץ: אני חושב שאם לא היינו באים לפה כזרז אז אולי אתם יודעים יותר מאיתנו ומקווים לפחות את מה שאנחנו מקווים שלא יהיה צורך בהפעלת את החוק הזה, ושלא ייפצעו חיילים, לא בשירות צבאי, ולא במלחמות – גם אתם רוצים, וגם אנחנו רוצים.

חיים כץ: אבל, והיה ואם, אז צריך להיות משהו מסודר.

חיים כץ: אנחנו מצפים מכם שהחוק הזה יהווה זרז, ואתם תקומו שעה אחת קודם, ותקבעו את המנגנון.

חיים כץ: אדוני נציג מערכת הביטחון, אנחנו בחודשיים וחצי חוקקנו פה חוק קריאה שנייה-שלישית של בית דין אזרחי למפוטרי צה"ל, ועדות ערר.

חיים כץ: זה היה משהו מורכב, גדול ובומבסטי שנעשה בחודשיים וחצי.

חיים כץ: הצבא בא לפה על קציניו, ועל פרקליטיו.

חיים כץ: בבג"ץ הם אמרו שזה ייקח שש שנים.

חיים כץ: אחרי חודשיים הם יצאו מרוצים, מאוד מרוצים, וגם האחרים יצאו מרוצים.

חיים כץ: אני מקווה שגם פה כולנו נצא מרוצים שלא יהיו חיילים שיצטרכו להשתמש בחוק הזה.

חיים כץ: אבל, שנהיה מרוצים כך שאם חלילה יקרה אז יהיה חוק מסודר שאתם השקעתם בו זמן ומחשבה, והבאתם אותו לבשלות אחרי הפגרה לקריאה שנייה-שלישית.

חיים כץ: חוץ מזה, האם יש למישהו משהו להגיד?

רחל אדטו: לא, חוק מצוין.

חיים כץ: ואם אין לאף אחד מה להגיד אז אנחנו נצביע על ההקראה?

חיים כץ: מי בעד?

חיים כץ: תודה רבה.

חיים כץ: ה צ ב ע ה בעד – 2 נגד – אין נמנעים – אין הצעת חוק קליטת חיילים משוחררים (תיקון-הרחבת זכאות לקבלת מענק), התש"ע -2010, של חבר הכנסת חיים כץ (פ/352), אושרה להעלאה לקריאה ראשונה.

חיים כץ: כל חברי הכנסת שנמצאים פה הצביעו בעד, אין מתנגדים ואין נמנעים.

רחל אדטו: שמחים על החוק הזה.

חיים כץ: הוועדה אישרה את הצעת החוק כהכנה לקריאה ראשונה, והיא תעלה למליאה לקריאה ראשונה.

חיים כץ: זה יהיה הזמן שלכם לסיים את ההליכים.

חיים כץ: בלי נדר אנחנו נביא אותו לקריאה שנייה ושלישית מייד עם תחילת המושב הבא.

חיים כץ: תודה רבה, הישיבה נעולה.